Dansíþróttasamband Íslands

Stjórnarfundur 01.06.2020

Mætt voru: Bergrún Stefánsdóttir (BS), Guðbjörn Sverrir Hreinsson (GSH), Ragnar Sverrisson (RS), Magnús Ingólfsson (MI), Kara Arngrímsdóttir (KA), Jóhann Gunnar Arnarson (JGA), Edgar Konráð Gapunay (EKG).

Fyrsti fundur nýrrar stjórnar var haldinn mánudaginn 01.06.2020 í húsnæði Dansskóla Köru.

Fyrsta mál á dagskrá var að skipa í embætti stjórnarinnar og er þeim skipt þannig að:

Bergrún Stefánsdóttir er formaður DSÍ ásamt því að stjórn samþykkti að hún yrði endurráðin sem framkvæmdastjóri félagsins. GSH fékk umboð stjórnar til að framlengja samning.

Guðbjörn Sverrir Hreinsson er varaformaður.

Kara Arngrímsdóttir er gjaldkeri.

Magnús Ingólfsson er ritari.

Ragnar Sverrisson er meðstjórnandi.

Skipanir í nefndir.

Ákveðið var að senda póst á dansfélögin og óska eftir tilnefningum í nefndir og verður stillt uppí þær nefndir á næsta stjórnarfundi.

Úr stjórn var samþykkt að eftirfarandi yrðu skipuð í viðkomandi nefndir.

* Laganefnd: GSH
* Landsliðsnefnd: BS
* Mótanefnd: MI
* Útbreiðslu- og fjáröflunarnefnd: KA

Skil á Felix frá DSÍ er 03.06.2020 og verður það gert. BS sendir áminningu á aðildarfélög.

Á Dansþingi var talað um að NEC ætti að vera 2021 en í ljós kom að það á að vera 2022 og verður sendur út póstur til félaganna til að leiðrétta þann misskilning. BS sér til þess.

Samþykkt var að fundagerðir verði settar á heimasíðu DSÍ ásamt því að senda þær í tölvupósti til formanna félaganna.

Stjórn ætlar að skoða tímasetningu á dansmóti sem á að fara fram eftir RIG 2021.

Guðbjörn ætlar að vera í sambandi við Atla formann DÍH varðandi hugmyndir um tekjuaukningu inn í landsliðið.

Á Dansþingi var borið upp erindi hvort taka ætti upp iðkendagjöld og var það fellt á meðal stjórnar.

Guðbjörn ætlar að skoða lagfæringar á heimasíðu til að einfalda leit að upplýsingum á síðunni ásamt því að búa til spurt og svarað dálk þar sem auðvelt verði að sækja upplýsingar varðandi algengar spurningar. Einnig að skoða aðgengi í farsíma og upplýsingar um nefndir og tengiliðaupplýsingar.

Stjórn ákvað að fá formenn dansfélaganna til að vera tengiliði félaganna við stjórn DSÍ og fá þá formenn til að taka á þeim málum sem þurfa ekki að berast stjórn DSÍ.

Mótum sem frestað var vegna Covid-19 verða haldin í samráði við mót UMSK og Lottó og verður haft samráð við félögin sem halda þau mót um hvernig því skuli háttað.

Stjórn samþykkti að fjöldi dómara á mótum verði 5.

Magnús ætlar að athuga hvort hægt sé að fá betri verð í gistingu dómara sem og kennara sem koma á vegum DSÍ.

Rætt var um hvort ætti að setja á fót Siðanefnd og var ákveðið að stjórn ætlar að skoða hvernig þeim málum er háttað hjá öðrum sérsamböndum og verður ákvörðun tekin á framhaldi af því.

Jóhann Gunnar var fenginn til að skoða agareglur til að fara eftir á mótum og rætt um hvort það væri hlutverk mótanefndar eða aganefndar að taka að sér að framfylgja þeim málum. ÍSÍ hefur ráðið samskiptastjóra sem gæti nýst við úrlausn slíkra mála.

Erindi sem barst til stjórnar varðandi klæðareglur og förðun í Junior 1 var rætt og ákveðið að senda á félögin póst til að fá umræðu um það mál og verður tekin ákvörðun um það þegar þeirri umræðu er lokið.

Umboð fyrir gjaldkera var undirritað af stjórn. BS skoðar að afla greiðslukorts sem gefi ferðatryggingar fyrir flug dómara sem DSÍ kaupir.

Rætt um keppnisgólf og möguleika á styrkjum, m.a. frá sjóði á vegum ÍSÍ.

Magnús Ingólfsson

Ritari

Dansíþróttasamnd Íslands